open-index/open-wikipedia-markdown huggingface dataset:
Villamarchent

**Villamarchent** (*Villamargent* en grafía SLA; *Vilamarxant* en catalán y oficialment; *Villamarchante* en castellano) ye un municipio valenciano d'a provincia de Valencia, situato en a comarca de Campo de Turia. Fa parte d'o partiu chudicial de Liria

A suya población ye de 9.393 habitants (2011), en una superficie de 71,10&nbsp;km² con una densidat de población de 132,11 hab/km².

## Cheografía
A localidat de Villamarchent se troba situata a 160 metros d'altaria sobre o livel d'a mar, a una distancia de 25 km d'a ciudat de Valencia, a capital d'a suya provincia.

## Demografía

## Vinclos externos
* Pachina web oficial de Villamarchent.
Murviedro

**Murviedro** u **Sagunto** (*Sagunt* actualment en valenciano y historicament *Morvedre*; *Sagunto* actualment en castellano y historicament *Murviedro*) ye un municipio de la provincia de Valencia, situato en la comarca de lo Campo de Murviedro. La suya población ye de 62.702 habitants (2006), en una superficie de 132&nbsp;km² con una densidat de población de 475,02 hab/km².

## Historia
Fue fundato en l'anyo 219 aC. Ya se parla de la ciudat de *Sagunto* en bels textos de la literatura clasica, relacionando-la con cosas que pasoron en la Segunda Guerra Punica. Esta ciudat ibero-edetana yera conoixita como *Arse* pero con lo tiempo se convertiría en la ciudat hispanorromana de *SAGUNTUM*. La historia de Sagunto como ciudat portuaria ye muito extensa, ya en lo sieglo III aC (n'ixa epoca una ciudat d'orichen griego y aliata de Roma) yera un punto estratechico en lo comercio por la mar Mediterrania. Ya en ixa epoca comerciants de Sagunto viviban instalatos a man de lo Puerto (fuera de la ciudat amurallata), pa fer prosperos os suyos comercios a costa de los mariners que plegaban ta Sagunto. Este puerto antigo ye l'actual barrio dito *Grau Vell*.
 
Lo cheneral Hanibal Barca asitió la ciudat ibero-edetana d'Arse en l'anyo 219 aC por la suya situación estratechica. Lo seche duró meses, y los habitadors d'Arse basoron a suya estratechia en que Aníbal no podería atravesar las grans murallas arredol la ciudat en poco tiempo. Encara que la chent de las redoladas a man d'Arse no los aduyoron, podioron resistir los ataques cartachineses. La situación se fació insostenible dimpués que los romanos
se negasen a ninviar aduya. La ciudat desmoralizata podió resistir bels meses mes, debant un exercito mes gran en numero y en recursos.

## Toponimia
En a epoca de dominio musulmán la decadencia de l'antiga ciudat romana yera gran, fendo-se mes gran Valencia. En esta epoca ya no se deciba *Sagunto* y s'emplegaba *Morbyter* y variants. O toponimo *SAGUNTUM* probablement pervivió en o nombre d'a comarca *[[Val de Segón]]*. *Morbyter* vien de lo latín *MURI VETERES* que quier dicir *muros viellos*. Los aragoneses adaptoron este toponimo mozarabe como *Murviedro* y los catalans lo adaptoron como *Morvedre*.

En 1868, lo nuevo Gubierno Provisional modificó lo nombre de la ciudat, dita *Murviedro* dende feba mes de diez sieglos, por l'antigo nombre romano de *Sagunto*, seguindo los canons romanticos y clasicistas de la epoca: *se restituyó a Murviedro el glorioso nombre de Sagunto*.

## Demografía

## Referencias
Pozuel (Valencia)

:*Este articlo trata sobre lo municipio valenciano *'Pozuel**. Pa atros emplegos de lo toponimo **Pozuel** se veiga **Pozuel (desambigación)**.''
 
**Pozuel*' (*Puçol* en [[idioma catalán|catalán]], *Puzol'' en castellano) ye un municipio de lo País Valenciano de la provincia de Valencia, situau en la comarca de la Huerta Norte y partiu chudicial de Massamagrell.

A suya población ye de 17.947 habitants (2007), en una superficie de 18,06 km² con una densidat de población de 993,74 hab/km².

## Demografía

## Vinclos externos
Petavino

Lo **petavino** ye una moneda medieval que s'emitiba en lo condau de Piteus. (*PICTAVINUS* > *petavino*).

Lo suyo uso plegaba ta Aragón u Navarra y valeba un cuatreno de diner.

## Bibliografía
*Maria Rosa Fort Cañellas: *Léxico romance en documentos medievales aragoneses (siglos XI y XII)*. Departamento de Educación y Cultura de la Deputación Cheneral d'Aragón.

## Vinclos externos
Sueldo (moneda)

Un **sueldo** ye una moneda heredera dreita d'o sueldo carolinchio, que prene nombre de lo solido romano.

Lo sueldo yera una unidat de cuenta de lo sistema carolinchio que corresponeba a la vintena part de la libra y que se dividiba en 12 diners y 24 ovolos u mallas. D'astí en derivoron dimpués los sueldos navarros, aragoneses, catalans y franceses, ditos estos zaguers en singular *sou*, pasando por la palabra intermeya *solt*. En los países chermanicos *solidus* s'adaptó como *Schilling* u *shilling*.
 
## Sueldos en Aragón
Lo termin navarro-aragonés *sueldo* ye la evolución en romanz local de la palabra latina *[[solido bizantín|solidus]]* por diftongación -ue- de la -O- curta. Maninemos a sobén en os textos medievals s'escribe latinizato como *solido*. Ha tenido diferents equivalencias:

* Vintena part de la libra, seguntes los Fueros d'Aragón y Teruel.
* Moneda con valura de ueito cuartos, seguntes Borao y Pardo Asso.
* Meyo rial d'archent, seguntes lo *Diccionario de autoridades*.

Doce **diners chaqueses** formaban un **sueldo chaqués**.

## Sueldos en [[Catalunya]]
Se i clamaban *sous*:

* Lo **sou barceloní**, *sou de plata* u, simplament, *sou* yera una moneda d'archent que Pero III d'Aragón acunyó por primera vegata en l'anyo 1285. La suya valura yera de 12 diners de tern. Por lo feito d'estar una moneda d'alta valura lo suyo nombre se fosilizó en expresions como *tenir moles sous* o *costar moles sous*, con lo sentito d'un dineral, muitos sieglos dimpués d'estar fuera de curso.
* Lo **sou de Perpinyà**, tamién de plata, yera una moneda rosellonesa de tiempos de Carlos I d'Aragón.
* Lo *sou d'Eivissa* yera una moneda ibicenca de bellón acunyata tamién dende Carlos I d'Aragón.
* Los **cinc sous** yeran en conchunto una moneda de plata que s'emplegó en bellas poblacions de Catalunya mientres la Guerra de los Segadors. Valeba la mitad de la moneda de cinco rials.

## Sueldos en [[Francia]]

* Lo **sou**, enantes clamato *solt* (en lo sieglo XI) y *sol* (a partir de lo sieglo XII), yera una moneda de l'Antigo Rechimen que equivaleba a la vintena part de la libra tornesa y se subdividiba en 12 *deniers* (u diners). En 1787, lo poder adquisitivo d'un *sol* yera d'alto u baixo lo d'un euro de 2005.
* D'astí enta debant, se deciba *sou* a la vintena part de lo franco y valeba 5 centimos.

## Referencias

## Bibliografía
*  Maria Rosa Fort Cañellas. *Léxico romance en documentos medievales aragoneses (Siglos XI y XII)*. Departamento de educación y cultura de la DGA.
Dinero (moneda)

:*Iste articlo ye sobre a [[moneda]] de [[bellón]] dita *'dinero**. Ta o medio de pago u d'intercambio de [[mercadería]]s se veiga ''[[diners]].''

 


Lo **dinero*' yera una [[moneda]] de [[bellón]], procedent mas que mas de l'[[Imperio Carolinchio]], a on que yera la moneda de menos valua economica. Lo termin provién de la palabra [[idioma latín|latina]] *DENARIUM*.

Lo nombre de la moneda fue emplegau dimpués en los reinos d'[[Reino d'Aragón|Aragón]] y [[Reino de Navarra|Navarra]], ta fer referencia a lo [[dinero chaqués]] en epoca de [[Sancho Remíriz]].

En [[Reino de Navarra|Navarra]] y [[Reino d'Aragón|Aragón]] teneba una valura de:
*La docena parte de lo [[sueldo (moneda)|sueldo]], seguntes los fueros d'[[Aragón]], [[Estella]] y [[Teruel]].
*La secena parte de lo [[sueldo (moneda)|sueldo]], seguntes Borao.

En los textos [[Edat Meya|medieval]]s se vei, como ye normal, en plural, destacando que amuestra lo plural [[Idioma aragonés|aragonés]] en *-e(r)s* (*diners*), que no se gosa escribir en las atras palabras.

==Notas==
<small><references group="nota"/></small>

==Referencias==


== Bibliografía ==
*  [[Maria Rosa Fort Cañellas]]: *Léxico romance en documentos medievales aragoneses (Siglos XI y XII)''. Departamento de Educación y Cultura de la DGA.
Denario

Lo **denario** ye la moneda mes común y tipica de la epoca republicana de la Roma antiga, y encara se'n conservan a muitas piezas. La palabra *DENARIUM* ye l'orichen de la palabra aragonesa **[[dinero]]**.

Yera una moneda de plata equivalent a 10 ases, con peso d'un sestant d'onza en las 50 primeras anyatas d'institución, u siga, de 4,54 g, entrando 72 piezas n'una libra. Cuan l'as baixó de peso a una onza, lo **denario** se redució a 3,90 gramos (u siga, de 84 piezas en una libra), sin baixar-se mes peso dica la epoca de l'Emperador Nerón, pero comprenendo 16 ases en cuenta de 10 (li'n correspondeban 10 por lo suyo nombre). Yeran divisors de lo **denario**:

* Lo quinario, que valeba la mitat d'ixe, equivalent a cinco ases.
* Lo sextercio u la cuarta parte d'un **denario**, equivalent a dos ases y meyo.

## Referencias
Solido (moneda)

Lo **solido** estió una moneda d'oro creyata por l'emperador Costantín I lo Gran (272-337), recibe tamién lo nombre de **nomisma** y **bezant**. Las palabras **[[sueldo]]** y **soldato** provienen de lo latín *SOLIDUS*. Lo suyo peso ye de d'alto u baixo 4,5 gramos, con un diametro de 22&nbsp;mm y una lei de fino u pureza de 0,900.

Lo solido tien dos fraccions: lo semis, equivalent a 1/2 solido, y lo trient, equivalent a 1/3 de solido. En latín lo plural de solido (*solidus*) ye *[[solidii]]*.

La palabra *solidus* la heba emplegata enantes Dioclecián (284-305) pa dicir la moneda d'oro que éll mesmo introdució y que yera diferenta de la que introduciría dimpués Constantín I. La moneda teneba una valura teorica de 1/72 de la libra romana (d'alto u baixo 4,5 g). Los *solidii* yeran mas amplos y finos que l**aureu'', fueras de bellas emisions de baixa calidat de l'[[Imperio Romano d'Orient]]. Tamién se producioron ''semissis'' (meyo solido) y ''tremissis'' (un tercio de solido).

Con la creyación de lo solido bizantín, Constantín I principió una reforma monetaria que permitió estabilizar la economía en l'[[Imperio Romano]], que se trobaba en crisi, lo que consiguió, convertindo-se lo ''solido'' en la base de la economía de l'[[Imperio Romano d'Orient]]. Lo solido mantenió una valura costant en Occident dica lo [[sieglo IX]], emplegando-se en Orient dica lo [[sieglo XI]] como moneda de cambio en lo [[comercio]] internacional.

Lo suyo prestichio se basaba en la permanencia de lo suyo peso y la suya pureza.

Los primers solidos (''solidii'') levaban la imachen de l'emperador Constantín I en l'anverso u cara principal y bella alegoría pagana romana en lo reverso, que la cambioron por una imachen de la cruz griega u un anchel dimpués de [[313]] (legalización de lo [[Cristianismo]]).

Cuan reinaba l'emperador [[Chustinián II]] ([[685]]-[[695]] y [[705]]-[[711]]), las imáchens de los emperadors las acunyaban en lo reverso, quedando una representación de [[Cristo]] en la cara principal.

Lo califa [[omeya]] [[Abd al-Malik ibn Marwan]] acunyó entre los anyos [[691]] y [[692]] una moneda dita [[Dinar (moneda)|dinar]], que teneba las mesmas caracteristicas de pureza y peso de lo solido bizantín, agudizando la baralla politica, relichiosa y militar que i heba entre l'[[Imperio Bizantín]] y lo [[califato Omeya]]. Lo califa establió en l'anyo [[697]] que lo dinar levase marcatos versos de l'[[Alcorán]] en as dos caras.

La acunyación de lo solido la interrumpió l'emperador [[Aleixo Comneno]] ([[1081]]-[[1118]]), que la cambió por atra de mayor pureza dita [[hyperpyron]].

La palabra ''soldato'' deriva de ''solidus'', fendo referencia a que a los soldatos lis se pagaba con ''solidos''. La palabra ''Solidus'' tamién ye l'orichen de la palabra **sueldo'''.

## Referencias
Marines

**Marines** ye un municipio de la provincia de Valencia, situato en la comarca de lo Campo de Turia. La suya población ye de 1498 habitants (2005), en una superficie de 35,7&nbsp;km² con una densidat de población de 41,96 hab/km².

## Historia
Fue repoblato por chent de Segorb.
 
## Parla
Se i charra castellano churro con seseyo.

## Toponimia
Lo toponimo deriva de lo latín *Marna*, tierra calsinosa y archilosa (salagón en aragonés). En la epoca de dominio musulmán cambió ta *Marinas* y asinas lo trobamos en lo *[[llibre del Repartimient]]* de 1238. Lo nombre tien un plural en -es que se puet explicar por lo mozarabe u por lo catalán.

## Demografía
Gátova

**Gátova** (en castellano; *Gàtova* en catalán) ye un municipio valenciano de la provincia de Valencia, situato en la comarca de lo Campo de Turia y partiu chudicial de Liria.

La suya población yera de 429 habitants en 2012, en una superficie de 30,4&nbsp;km² con una densidat de población de 14,11 hab/km².

## Cheografía
La localidat de Gátova ye situata a 560 metros d'altaria dencima de lo ran de la mar, a una distancia de 48 km de la ciudat de Valencia, la capital de la suya provincia y de lo País Valenciano.

## Historia
Fue repoblato por chent de Segorb.
 
Ha perteneixito historicament a la comarca de l'Alto Palancia, y dica 1995 fació parte de la provincia de Castellón.

## Parla
Se i charra castellano churro con seseyo.

## Toponimia
Bi ha bel microtoponimo en aragonés como *El Pollato*, deformación de *[[Poyato]]*.

## Demografía

## Administración
### Alcaldes
Burchazot

**Burchazot** (*Burjassot* en catalán, *Burjasot* en castellano) ye un municipio valenciano de la provincia de Valencia, situato en la comarca de la Huerta Norte.

La suya población ye de 37.402 habitants (2007), en una superficie de 3,4 km² con una densidat de población de 11.000,59 hab/km².

## Historia
O 17 de chunio de 1258 o rei d'Aragón Chaime II cambió Burchazot con García Pérez de Figuerolas por o lugar de Bentué de Nocito.

## Demografía

## Referencias
Foyos

**Foyos** (*Foios* en catalán) ye un municipio de la provincia de Valencia, situato en la comarca de la Huerta Norte. La suya población ye de 6.193 habitants (2005), en una superficie de 6,5&nbsp;km² con una densidat de población de 952,77 hab/km².

## Nombre
*Foyos* ye un mozarabismo identico y coincident en radiz y fonetica con l'aragonés *Foyos*. Ya fegura en lo *[[Libro de lo Repartimiento]]* de lo reino de Valencia.

## Demografía
Pueyo de Cebolla

:Iste articlo ye sobre o municipio d'a Valencia​ dito **Pueyo de Cebolla**. Ta atros usos se veiga Cebolla (desambigación).*

 
*'Pueyo de Cebolla*' (*El Puig*, o *El Puig de Santa Maria*, en [[Idioma catalán|catalán]]) ye un [[municipio]] de la [[provincias d'Espanya|provincia]] de [[provincia de Valencia|Valencia]], situato en la [[Comarcas d'o País Valenciano|comarca]] de la [[Huerta Norte]]. La suya [[Población humana|población]] yera de 8.718 habitants en [[2012]], en una [[superficie]] de 26,8 [[km²]].

== Historia ==
[[Chaime I d'Aragón]] prenió Pueyo de Cebolla pa tener-ie una base enantes de prener [[Valencia]] capital. Las *Cronicas de los Chueces de Teruel* en parlan tamién referindo-se a l'anyata chudicial [[1237]]-[[1238]], pero escriben ya *Poyo* y no *Pueyo* con [[diftongación debant de YOD]]:

. Versión A.
 Versión AHT, tardana.
 Versión B.A.R.
 Versión B.

La versión mas tardana y [[castellanización|castellanizata]], obra d'un copista que amás sapeba [[Idioma catalán|catalán]], tamién diz que en l'anyata chudicial [[1238]]-[[1239]] [[Chaime I d'Aragón]] prenió [[Valencia]] salindo de lo Pueyo y que dimpués Chaime I cedió la suya antiga base a los [[mercedarios|flaires de la Mercé]]:

.

== Toponimia ==
En [[Idioma arabe|arabe]] se deciba *Chubayla*, diminutivo de *chabal*, que significa *mont*. Los conqueridors [[Aragón|aragoneses]] por [[etimolochía]]s populars cambioron *Chubayla* por *Cebolla* y como yera un [[castiello]] en una elevación u [[pueyo]] en meyo d'una plana li posoron *Pueyo de Cebolla*, *Pueyo de la Cebolla* u *Cepolla*.

[[Ramón Menéndez Pidal]] comenta en lo suyo libro sobre lo *Cantar de Mio Cid*:


[[Cheronimo Zurita]] en parla en los "*Anals de la Corona d'Aragon*", en lo capítol XXV titulau: *Que el rey Zeit Abuceit, siendo cristiano, se casó en Zaragoza; y el rey fortificó el monte de Enesa que después se dijo el Puch de Santa María.''.

## Demografía

## Puestos d'intrés
*Castiello del Pueyo de Cebolla
Cheronimo Zurita

**Cheronimo Zurita y Castro** (Zaragoza, 1512 - † Zaragoza, 3 de noviembre de 1580) estió un historiador aragonés.

## Biografía
Naixito de Zaragoza en 1512, en Alcalá de Henares estudió retorica, latín y griego con lo conoixito helenista Hernán Núñez. No deixó d'aprender a mes bels idiomas modernos, como lo francés, l'italiano, lo portugués y lo catalán.

En 1530, y gracias a la influencia de lo suyo padre Miguel de Zurita, que estió medico de Ferrando lo Catolico y Carlos I, consiguió lo puesto de machistrato de la ciudat de Balbastro y continuo de la Casa Reyal, pa, poco dimpués, ser nombrato baile de Uesca.

En 1537 lo nombroron asistent-secretario de la Inquisición a lo servicio de lo cardenal Juan Tavera, que executaba los cargos de miembro de lo Consello d'Estato, enquisidor cheneral y arcebispe de Toledo.

En 1548 lo nombroron cronista de lo Reino d'Aragón y en 1566 Felip II lo nombra secretario pa lo concilio de la Enquisición, y secretario de lo suyo Consello y Cambra, delegando en él toz los afers de prou importancia como pa requerir la firma de lo rey.

Zurita saca una sinecura en Zaragoza y renuncia a los suyos anteriors cargos lo 21 de chinero de 1571, pa dedicar-se de tot a la composición de los suyos *[[Anals d'a Corona d'Aragon|Anals de la Corona d'Aragon]]*, con lo primer tomo amaneixendo en 1562. Vivió pa veyer lo zaguer volumen publicato en Zaragoza lo 22 d'abril de 1580. Muere lo 3 de noviembre d'ixe mesmo anyo.

## Veyer tamién
* *[[Anals d'a Corona d'Aragon]]*.

## Vinclos externos
Abe

Un **abe** ye un conchunto especificament d'abellas que marchan en vuelo de conchunto en acompanyando a la suya abella reina cuan marcha de l'antiga banquera enta una nueva, a ormino por desdoblamiento d'a primitiva banquera.

## Referencias

## Se veiga tamién
* Fizal.
* Ixambre.
* Ixarabol.
Anvers

**Anvers** (**Antwerpen** en neerlandés, **Anvers** en francés) ye una ciudat de Belchica situada en a rechión de Flandres, estando a mayor ciudat d'ista rechión y a segunda mayor de tot o estau dimpués d'a capital, Bruselas. Antiparte, ye la capital d'a provincia d'Anvers.

A suya población ye de 464.038 habitants (2006) en una superficie de 156,18 km², con una densidat de población de 2.269 hab/km².

## Cheografía
A ciudat d'Anvers se troba situada a 8 metros d'altaria sobre lo livel d'a mar, a lo canto d'o río Escalda.

## Administración
### Alcaldes
#### Dende 1900

#### Dende 2000

## Sanidat
En a ciudat d'Anvers se troba l'Instituto de Medicina Tropical, que ye considerau como una d'as institucions mas destacadas d'o mundo en a formción y l'estudio d'a Medicina tropical.

## Esportes
Estió a seu d'os Chuegos Olimpicos de 1920.

## Vinclos externos

* // Pachina web oficial municipal d'Anvers.
Aranguren

**Aranguren** ye un municipio de Navarra situau en la comarca de la Cuenca de Pamplona, merindat de Sangüesa y partiu chudicial d'Aoiz. Fa parte de l'aria metropolitana de Pamplona.

La suya población ye de 6.820 habitants (2008), en una superficie de 40,60&nbsp;km² con una densidat de población de 167,98 hab/km².

## Cheografía
La localidat d'Aranguren ye situada a 442 metros d'altaria dencima de lo livel de la mar, a una distancia de 3 km de Pamplona, la capital de Navarra y de la suya comarca.

De lo suyo termin municipal fan parte los lugars d'Aranguren, Góngora, Ilundáin, Labiano, Laquidáin, Mutilva Alta, Mutilva Baja (en ye la suya capital), Taixonar y Zolina.

## Demografía

## Administración
### Reparto de concellers




### Alcaldes

 
## Se veiga tamién
* Lista de municipios de Navarra.

## Vinclos externos
* Pachina web oficial municipal.
Ansoáin

**Ansoáin** (*Antsoain* en basco y oficialment, *Ansoáin* en castellano) ye un municipio de Navarra situato en la comarca de la Cuenca de Pamplona, formando parte de l'Aria Metropolitana de Pamplona, de la merindat de Pamplona y de lo partiu chudicial de Pamplona.

La suya población ye de 10.603 habitants (2009), en una superficie d'1,93&nbsp;km² con una densidat de población de 5.493,78 hab/km².

## Cheografía
La localidat d'Ansoáin ye situata a 426 metros d'altaria dencima de lo livel de la mar, a una distancia de 5 km de la ciudat de Pamplona, la capital de las suyas comarca, aria metropolitana, merindat y partiu chudicial y tamién de Navarra.

### Mugas
Ansoáin muga a lo norte con Ezcabarte; a l'este y a o sud con Pamplona; y a l'ueste con Berrio Plano.

## Demografía

## Administración
### Reparto de concellers




### Alcaldes

## Referencias

## Se veiga tamién
* Lista de municipios de Navarra.

## Vinclos externos

* Pachina web oficial municipal d'Ansoáin.
*  Información d'Ansoáin en a pachina web d'o Gubierno de Navarra.
Egüés

**Egüés** (*Eguesibar* en basco) ye un municipio de Navarra situau en la comarca de la Cuenca de Pamplona, formando parte de l'Aria Metropolitana de Pamplona, merindat de Sangüesa y partiu chudicial d'Aoiz.

La suya población ye de 5.379 habitants (2006), en una superficie de 53,5 km² con una densidat de población de 100,54 hab/km².

## Cheografía
Egüés ye situau a 503 metros d'altaria sobre o livel d'a mar, a una distancia de 8,9 km de Pamplona, a capital de Navarra.

D'o suyo termin municipal fan parte as localidaz d'Alzuza, Ardanaz, Azpa, Badostáin, Egüés, Elcano, Elía, Ibiricu, Olaz y Sagaseta y os lugars d'Echálaz, Egulbati, Eransus, Gorráiz, Ustárroz y Sarriguren.

## Demografía

## Administración
### Alcaldes

 
## Se veiga tamién
* Lista de municipios de Navarra.

## Vinclos externos
*  Pachina web oficial municipal.
Galar

**Galar** (*Galar Zendea* en basco) ye un municipio de Navarra situato en la comarca de la Cuenca de Pamplona, formando parte de l'Aria Metropolitana de Pamplona, de la merindat de Merindat de Pamplona y de lo partiu chudicial de Pamplona.

La suya población ye de 1.568 habitants (2008), en una superficie de 34,99 km² y una densidat de población de 44,81 hab/km².
 
## Cheografía
Galar ye situato a 440 metros d'altaria dencima de lo livel de la mar, a una distancia de 6 km de Pamplona, la capital de la suya aria metropolitana, comarca, partiu chudicial y merindat y tamién de Navarra.

O suyo termin municipal ye formato por 8 concellos: Arlegui/Arlegi, Cordobiella, Esquiroz/Eskirotz, Esparza de Galar, Salinas de Pamplona, Galar, Olaz-Subiza y Subiza. Y por un lugar habitato: Barbatáin.

## Demografía

## Administración
### Reparto de concellers




### Alcaldes

## Referencias

## Se veiga tamién
* Lista de municipios de Navarra.

## Vinclos externos
* Pachina web oficial municipal.
Valtablado del Río

**Valtablado del Río** ye un municipio de la comunidat autonoma de Castiella-La Mancha, situato en la provincia de Guadalachara, comarca de lo Sinyoría de Molina-Alto Tajo y partiu chudicial de Guadalachara.

La suya población ye de 14 habitants (2009), en una superficie de 25,21 km² con una densidat de población de 0,56 hab/km².

## Cheografía
La localidat de Valtablado del Río se troba situata a 844 metros d'altaria dencima de lo ran de la mar, a una distancia de 107 km de la ciudat de Guadalachara, la capital de la suya provincia y de lo suyo partiu chudicial.

## Administración
### Alcaldes

## Molimentos
* Ilesia parroquial, un edificio d'o sieglo XVI.

## Fiestas
*1-4 d'agosto, fiestas patronals.

## Vinclos externos
Bacteria

As **bacterias** (nombre cientifico **Bacteria**) son uno d'os tres dominios d'os sers vivos, estando o que tien o mes gran numbro d'organismos inscritos. As bacterias son de toz os casos organismos unicelulars procariotas prou mes chicoz que no os eucariotas (d'entre 0,5 y 5 μm), con morfolochías celulars que brincan de barras ta esferas u espirals. Tienen paret celular, a suya estructura se fa morfolochicament parellana a las d'as plantas y fongos, pero composada de peptidoglicanos. A estructura quimica d'ixa paret ye la diana prencipal y especifica de bels antibioticos pues estes inhiben a polimerización d'o peptidoglicano (-lactamicos), fendo que d'estas a substancia siga inocua ta altros organismos. Muitas especies tienen amés cilios y/u *[[flagella]]* que les permiten de mover-se u desplazar-se en os arredols.

## Referencias

## Vinclos externos
Estela de Luna

La **Estela de Luna** ye una estela funeraria de la edat de Bronce trobada en Luna (Aragón) y que ye unica porque perteneixe a un tipo d'estelas propio de lo sud-ueste de la Peninsula Iberica.

Ye una estela con forma d'hombre u antropomorfa, y recibió en su cara anterior los gravaus d'un escudo u escotadura en V y una lira u phormix, que presenta un numero elevau de cuerdas. Este tipo d'estelas ye una rareza en la val d'Ebro, y totas las atras de lo suyo mesmo tipo se troban en Extremadura y arredol, basando-sen en modelos fenicios.

La presencia de la lira fa pensar en cancions u composicions poeticas, talment epicas que se cantarían en cerimonias u celebracions.

## Vinclos externos
*https://web.archive.org/web/20080417035344/http://www.enciclopedia-aragonesa.com/monograficos/historia/prehistoria/bronce_hierro.asp
Campos d'Urnas basco-navarros

La **[[Cultura de los Campos d'Urnas]]** s'extendió dende Aquitania ta la provincia de Guipuzcua y plegó ta Navarra, Alaba y alta val d'Ebro.

## Campos d'Urnas tardanos
Los Campos d'Urnas tardanos de Ribera Navarra y Ribera Alta d'Ebro plegando ta Chuslivol se consideran dentro d'este grupo. En La Uecha bi ha bel poblau d'esta epoca: La Cruz, Morredón, Burrén y Burrena.

De los primers anyos d'este periodo tenemos lo chacimiento navarro dito *[[alto de la Cruz]]* la ocupación ye entre 700 aC y 550 aC.

Pa los zaguers anyos l'analís con carbonio 14 da una antiguedat de 490 aC +/- 80 por lo que fa a lo chacimiento *Castillo de Miranda* (Chuslivol), y una antiguedat de 460-440 anyos pa la necropoli d'Epila, que ya tien obchectos de fierro en las sepulturas.

Lo grupo basco-navarro de Campos d'Urnas influenció a la Cultura de las Cogotas I de la Meseta Norte, (seguntes la visión invasionista de Pericot-Maluquer invadioron la Meseta). Fruito d'ixa influencia en la Meseta Norte amanixió una fase cultural nueva dita *Facies Soto de Medinilla*.

## Adscripcions etnicas
Bel autor considera responsables a los portadors de los Campos d'Urnas basco-navarros de la primera indoeuropeización lo nord-ueste y centro-nord-ueste d'Espanya, con expansión de luengas indoeuropeas no facilment clasifibles como celtas como ye lo caso de lo lusitano y atras que podioron existir en tot lo sector nord-ueste antes de las luengas celtas y que deixoron los elementos sorotapticos en castellano como *[[páramo]]* u *[[barranco]]*.
Zizur Mayor

**Zizur Mayor** (*Zizur Nagusia* en basco) ye un municipio de Navarra situau en la comarca de la Cuenca de Pamplona, formando parte de l'Aria Metropolitana de Pamplona.

La suya población ye de 14.025 habitants (2007), en una superficie de 5,6 km² con una densidat de población de 2.504,46 hab/km².

## Cheografía
La localidat de Zizur Mayor ye situada a 470 metros d'altaria dencima de lo livel de la mar, a una distancia de 5 km de la ciudat de Pamplona, la capital de Navarra, de la suya comarca y de la suya aria metropolitana.

## Demografía

## Administración
### Alcaldes

## Referencias

## Se veiga tamién
* Lista de municipios de Navarra.
Zendea de Zizur

**Zendea de Zizur** (en basco *Zizur Zendea*, en castellano *Zendea de Zizur*) ye un municipio de Navarra situau en la comarca de la Cuenca de Pamplona, formando parte de l'Aria Metropolitana de Pamplona, de la merindat de Pamplona y de lo partiu chudicial de Pamplona. Tamién fa parte d'a diocesi de Pamplona.

La suya población ye de 2.543 habitants (2007), en una superficie de 46,5 km² con una densidat de 48,44 hab/km².
 
## Toponimia
Encara que se i charrase basco dica la segunda de lo sieglo XIX, bi ha toponimia en castellano que hemos de considerar recient. Ye intresant a presencia d'elementos romances comuns con l'aragonés, en diferents circustancias:
* Elementos romances asimilatos en una toponimia basca, elementos que hemos de considerar antigos, y que se pueden interpretar como elementos latinos adaptaus a la fonetica basca y cambeyando d'alcuerdo con a evolución de lo basco u como restos de navarro-aragonés: *Ezponda Gaña*, *Ripa Erreca*, *Parete Gorria*, *Chunqueri Ondoa*, *
* Elementos romances que se remontan clarament a lo romance [[navarroaragonés]]: *batueco* (*Agua Batueco*), arraclán (*Balsa de los Arranclanes*), *Facería*, *Plana*, *Busta*, *Bustín*.
* Bi ha elementos toponimos romances asociaus a la ganadería y atras actividaz tradicionals que son comuns entre lo castellano y l'aragonés: *Nevera*, *salera*. Ye curioso *Morisco Bidea* ("camín moriago").

Se documenta a [[castellanización]] de beluns d'os toponimos bascos u romances antigos:
* *Gozaricoa* > *Gacharricos* dende 1880.
* *Chunqueri Ondoa* > *Juncal* dende 1880.
* *Urritz* > *Avellanar''.

## Demografía

## Se veiga tamién
* Lista de municipios de Navarra.

## Bibliografía
Jose María Jimeno Jurío. TOPONIMIA DE LA CUENCA DE PAMPLONA. CENDEA DE CIZUR. Bilbao, Real Academia de la Lengua Basca. 1986.
Etxauri

**Etxauri** (*Etxauri* en basco y oficialment, *Echauri* en castellano) ye un municipio de Navarra situato en la comarca de la Cuenca de Pamplona, merindat de Pamplona y partiu chudicial de Pamplona.

La suya población ye de 567 habitants (2008), en una superficie de 13,64 km² con una densidat de población de 41,57 hab/km².

## Cheografía
La localidat d'Etxauri ye situata a 412 metros d'altaria dencima de lo livel de la mar, a una distancia de 13 km de la ciudat de Pamplona, la capital de las suyas comarca, merindat y partiu chudicial, y de Navarra.

## Demografía

## Administración
### Reparto de concellers




### Alcaldes

 
## Se veiga tamién
*Lista de municipios de Navarra.

## Vinclos externos
* Información d'Etxauri en a pachina web dr lo Gubierno de Navarra.
Hermandad de San Joaquín y de la Virgen de los Dolores

A **Hermandad de San Joaquín y de la Virgen de los Dolores** (en aragonés *Chirmandat de Sant Chuaquín y d'a Virchen d'os Dolors*) ye una cofadría d'a Semana Santa zaragozana.

## Historia
D'entre as actuals cofadrías de Zaragoza ye una d'as mas antigas, establita en 1522, nomás la Chirmandat d'a Sangre de Cristo ye mas antiga.

Estioron comerciants y mercaders d'a ciudat de Zaragoza qui establioron a cofadría en honor a Sant Chuaquín con seu en o Convento de Predicadors. Ya existiba en tiempos de Chuan I d'Aragón una Cofadría de Santa María de Predicadors relacionata con os mercaders y que puet estar l'orichen de l'actual codafría.

Bi ha documentos sobre a chirmandat en os que se pueden veyer nombres de cofadres y chirmans mayors como lo *"Libro de Relación de Cuentas Espirituales"* de l'anyo 1807 u o *"Libro d'Autas d'o Capítol Cheneral"* d'o 20 de chulio de 1796, a on se diz que en 1798 as antigas ordinacions se substituyoron por atras nuevas aprobatas o 26 d'abril de 1800.

Entre os anyos 1807 y 1814 no se facioron Capitols Chenerals, debito a la Guerra d'a Independencia espanyola, por o que no bi ha documentación en as actas d'a Chirmandat. En as primeras actas que s'escriben en 1814 dimpués d'a guerra se puet veyer a mala situación economica d'a cofadría en ixos anyos, que cuasi le fa desapareixer.

Dende 1834 y dica 1897 a cofadría no existe oficialment, pero lo 24 de abril d'iste zaguer anyo torna a la actividat gracias a lo zaguer cofadre de l'antiga chirmandat Manuel Dronda Azcárraga, que incluso heba alzato bellas pertenencias d'a cofadría.

Ye en 1938 cuan por primera vegata salen en a procesión d'o Santo Entierro y asinas se creyó tamién a sección d'a Virchen Dolorosa, filla d'o patrón d'a chirmandat, Sant Chuaquín. A la fin ista sección s'unió con a chirmandat en 1949, formando l'actual *"Hermandad de Sant Joaquín y de la Virchen de los Dolores"*.

A sección de tambors fue creyata en l'anyo 1957.

## Pasos

**Virchen de los Dolores*, obra de Manuel José Calero Arquellada de 1949. Representa a la Virchen Dolorosa, en una imachen articulata de fusta y con cara, piez y mans policromatos. O manto ye de tierzopelo y a suya corona ye de plata. tien una altaria de 1,78 m.
**Virchen de la Soledad*, obra de l'aragonés Rafael Valero Ochoa Fernández, feita en l'anyo 2003. Tien una altaria de 1,85 m y as suyas mans y a suya cara son policromatas. Representa a la Virchen d'a Soledat, en l'inte dimpués de que o sepulcre de Chesús fuese zarrato. Ye feita con fusta blanca de koto (un árbol d'Africa). Propiedat d'a Chirmandat, se puet veyer en a Ilesia d'o Corpus Christi de Zaragoza. A primera vegata que salió en procesión estió en l'anyo 2003, en Sabado Santo, y yera levata a huembros por 12 cofadres.

## Uniforme y emblema
Túnica y tradicional tercerol negros. A sección d'a virchen levan un tercerol negro que no cubre a cara.

O emblema ye un corazón de plata trescruzato por siet cutiellos sobre fundo negro y rodiato por doce estrelas y una leyenda latina que diz *"Mater Dolorosa Ora Pro Nobis"*.
Real Hermandad de Cristo Resucitado y Santa María de la Esperanza y del Consuelo

A **Real Hermandad de Cristo Resucitado y Santa María de la Esperanza y del Consuelo** (en aragonés *Reyal Chirmandat de Cristo Resucitato y Santa María de l'Asperanza y d'o Consuelo*) ye una cofadría d'a Semana Santa zaragozana.

## Historia
A Chirmandat ye establita o 13 de chulio de 1976 por un grupo d'antigos alumnos d'o colechio d'os PP.Agostinos de Zaragoza. Dende allora a chirmandat recuperó l'antiga y tradicional procesión d'o Domingo de Resurreción que feba dende o sieglo XVIII y dica meyatos d'o sieglo XIX a Venerable Orden Tercera.

A suya primera salita procesional estió en a procesión d'o Santo Entierro de 1977 y antimás d'a debantdita procesión de Domingo de Resurreción, ista cofadría tamién recupera la Vichilia Pascual o Sabado Santo.

En 1979 ye o primer Alcuentro Glorioso que fa ista chirmandat en a Basilica de Santa Engracia. Dos anyos dimpués, en 1981 sale a las carreras por primera vegata la Virchen d'o Consuelo, y tamién dende ista anyada nomás se fa servir tercerol por toz os chirmans, ya que d'antis mas yera opcional emplegar tercerol u caperucho. Tamién en 1981 se fa o primer Alcuentro Glorioso en a Plaza d'o Pilar. Dende 1990 tamién procesiona os Chueves Santos a *Peana del Cristo del Buen Amor*.

En l'anyo 2001 o rei Chuan Carlos I da a la chirmandat o títol de reyal, por lo que s'incluye en o suyo emblema la corona reyal.

## Uniforme y emblema
L'habito ye blanco, d'estilo agostinián. En a capeza o tipico tercerol aragonés de color azul celeste y de longaria igual que o tercerol de gala calandín. Levan un centurón blanco como lo tradicional de l'habito d'a Orden de Sant Agostín.

O emblema ye una cruz florenzata coronata de corona reyal espanyola, por o títol concedito por o rei Chuan Carlos I o 18 d'aviento de 2001. Dencima d'a cruz as inicials H.C.R. (*Hermandad de Cristo Resucitado*) y a los piez d'ista la leyenda latina "Resurrexit sicut dixit" (Lc 21,40).

## Pasos

**Cristo Resucitado*, ye obra de Jorge Albareda de 1977. Feito con fusta d'abetocha de Finlandia. Representa a Chesus Resucitato y ye levato por diez chirmans d'a cofadría. Mide 3x2 metros.
**Santa María de la Esperanza y del Consuelo*, tamién obra d'Albareda de l'año 1981. Tien una grandaria pareixita a lo *Cristo Resucitado*. D'aspecto similar a la Mater Salvatoris d'o Colechio d'o Salvador de Zaragoza (Chesuitas) feita tamién por iste autor. Son diez tamién as chirmanas que levan a la Virchen.
**Peana del Cristo del Buen Amor*, ye un anonimo de 1930. Representa un Cristo Crucificato y ye propiedat d'os PP. Agostinos. Lo levan a huembros ueito chirmans u chirmanas d'a cofadría o Chueves Santo.
Cofradía de las Siete Palabras y de San Juan Evangelista

A **Cofradía de las Siete Palabras y de Sant Juan Evangelista** (en aragonés *Cofadría d'as Siet Palabras y de Sant Chuan Evanchelista*) ye una cofadría d'a Semana Santa zaragozana.

## Historia
En l'anyo 1940, gracias a Mosén Francisco Izquierdo Molins, ye establita o 15 de febrero la cofadría y tamién a suya sección de tambors, estando d'ista traza la primera cofadría en tener una sección d'istos estrumentos, tradicionals en o Baixo Aragón, en Zaragoza. Se conoixeba popularment como a *"Cofadría d'os Tambors"* por o feito d'estar a primera en fer-los servir y, encara hue ye a cofadría con mayor numero d'istos estrumentos.

Estioron doce os tambors y atros setanta chirmans los que salioron con o paso de *"El Calvario"* por primera vegata o Viernes Santo, 22 de marzo de 1940. As *Juventudes de Acción Católica* son l'orichen d'ista cofadría, que naixe con l'obchectivo de difundir as zagueras palabras de Chesús en l'inte en que las dició, por ixo a suya procesión se fa entre as doce y tres d'o meyodía d'o Viernes Santo.

En 1970 se creya tamién una sección de bombos y en 1986 ye o primer Via Crucis en a nueit de Lunes Santo. No ye dica 1995 cuan ye permesa la dentrata de mullers en a cofadría.

## Pasos

**A Tercera Palabra*: Obra de Félix Burriel, de l'anyo 1948. Ye formata por tres esculturas. Cristo penchato en a Cruz y a los suyos piez a suya mai María y San Chuan. Representa l'inte en que Chesús dició a tercera palabra en a Cruz *"Muller, astí tiens a lo tuyo fillo". Dimpués dició a lo disciplo "Astí tiens a la tuya mai"* (Chuan 19,26)
**A Cinquena Palabra*: Obra d'o escultor murciano Francisco Liza de l'anyo 1989. Representa l'inte en que Chesús dició a cinquena palabra en a Cruz *"Tiengo set"* (Chuan 19,28). Se veye a Chesús en a Cruz y un lechionario romano con una canya d'hixopo con una esponcha con vinagre dando-le de beber a Chesús. Dezaga d'a cruz ye María Malena.
**A Seisena Palabra*: Ye una chicota pedaina que representa l'inte en que Chesús dició a cinquena palabra en a Cruz *"Tot ye cumplito"* (Chuan 19,30) y ye obra de Jesús Ferrández Juan de 2001. Feita de fusta d'abetocha, sale a huembros d'os cofadres d'as Siete Palabras.

## Uniforme y emblema
L'habito d'a cofadría ye caperucho verde en a capeza y tunica blanca.

L'emblema d'a cofadría ye un crismón adintro d'un ovalo formato por una corona de punchas.

## Vinclos externos
* www.sietepalabras.net
* 7palabras.com
Cofradía de Nuestro Padre Jesús de la Agonía y Nuestra Señora del Rosario en sus Misterios Dolorosos

A **Cofradía de Nuestro Padre Jesús de la Agonía y Nuestra Señora del Rosario en sus Misterios Dolorosos** u **Cofradía del Silencio** (en aragonés *Cofadría d'o Nuestro Pai Chesús de l'Agonía y Nuestra Sinyora d'o Rosario en os suyos Misterios Dolorosos* u *Cofadría d'o Silencio*) ye una cofadría d'a Semana Santa zaragozana.

## Historia

O 2 de chinero de 1944, día en que celebra a venita d'a Virchen María ta Zaragoza, s'establió a *Cofadría de Nuestro Padre Jesús de la Agonía*. Os fundadors estioron un grupo de chóvens d*'Acción Católica* d'a parroquia de Sant Pavlo en o barrio d'o Gancho. Ixa mesma anyada ya s'apreboron os suyos estatutos y participoron en as procesions de Semana Santa, estando a primera salita d'a cofadría en Chueves Santo, ya allora que denguna otra cofadría saliba ixa tarde.

O 6 d'abril de 1944 s'ubrioron as puertas d'a ilesia parroquial de Sant Pavlo y a cofadría salío en procesión por as carreras de Zaragoza. Yeran 47 chirmans que lebaban o paso de "Chesús de l'Agonía".

Ya dende iste primer anyo o silencio yera habitual en as procesions d'ista cofadría, por ixo o suyo nombre popular, "Cofadría d'o Silencio". Un silencio que nomás se creba por as cornetas heraldicas que tocan os chirmans d'a sección instrumental, establita en o mesmo anyo que a cofadría y un d'os simbolos d'ista.

Ye en 1953 cuan a cofadría adquiere o paso d'a "Virchen Blanca" que encorpora por primera vegata en a procesión d'o Santo Entierro de l'anyo 1968, anque ya saliba en procesión os anyos anteriors chunto a o "Cristo de l'Agonía".

## Pasos

**Jesús de San Pablo*, ye una pedaina sieglo XVIII feita por os disciplos d'os Mesa. Levata por a sección infantil, representa a Chesús crucificato y ye propiedat d'a parroquia de Sant Pavlo.
**Jesús de la Agonía*, obra de Jerónimo Nogueras de 1588 ye un d'os pasos mas antigos de Zaragoza y representa a l'Ecce-Homo u l'agonía de Chesús. Pintato por Rolam de Mois y propiedat d'a parroquia de Sant Pavlo.
**Ntra. Sra. del Rosario en sus Misterios Dolorosos*, obra de Jacinto Higueras de l'anyo 1953, policromata por Marisa Roesset. O suyo manto blanco ye de seda y oro y tien una altaria de 180&nbsp;cm. Os suyos brazos son articulatos.

## Uniforme y emblema
Tunica con coda y caperucho negros. En a centura levan una cuerda que les s'emplega ta unir a cada cofadre con l'anterior.

O emblema ye una cruz con a Corona de Punchas y dencima trescruzatos a espata de Sant Pavlo y o gancho simbolo d'a parroquia y barrio de Sant Pavlo.

O gancho, que siempre ubre as procesions d'a cofadría, s'emplegaba d'antis mas ta tallar as ramas d'os árbols antis d'o paso d'a cofadría.
Tiebas-Muru Artederreta

**Tiebas-Muru Artederreta** (*Tiebas-Muruarte de Reta* en castellano) ye un municipio de Navarra situato en la comarca de la Cuenca de Pamplona.

La suya población ye de 588 habitants (2007), en una superficie de 21,7 km² con una densidat de población de 27,1 hab/km².

## Cheografía
La localidat de Tiebas-Muru Artederreta ye situata a 575 metros d'altaria dencima de lo ran de la mar, a una distancia de 14 km d'a ciudat de Pamplona, a capital d'a suya comarca y de Navarra.
 
## Toponimia
*Muru Artederreta* significa en basco *fortaleza u muro (muru) de lo carrascal (arteta) poliu (eder)*. En los textos medievals s'escribiba con la preposición *de*: *Muru de Artederreta* u *Muru de Artedarreta*.

## Demografía

## Se veiga tamién
* Lista de municipios de Navarra.
Cofradía de la muy Ilustre y Antiquísima Esclavitud de Jesús Nazareno y Conversión de Santa María Magdalena

A **Cofradía de la muy Ilustre y Antiquísima Esclavitud de Jesús Nazareno y Conversión de Santa María Magdalena** (en aragonés *Cofadría d'a muit Ilustre y Antiquísma Esclavitut de Chesús Nazareno y Conversión de Santa María Malena*) ye una cofadría d'a Semana Santa zaragozana.

## Historia

Ye una d'as cofadrías mas antigas d'a ciudat de Zaragoza. S'establió en 1759, en tiempos de l'arcebispe Francisco Ignacio de Año y Busto, como muitas atras cofadrías que tamién s'establioron en istas calendatas en Espanya adedicatas a o Nazareno. A razón estió que o reit de Marruecos Muley Ismayel heba preso a ciudat de La Mamora (conoixita por ixas envueltas por os espanyols como *San Miguel de Ultramar*) a on quitoron totas as imáchens relichiosas d'as ilesias y las levoron ta Mequínez a on yera o reit. Astí rastroron as imáchens cristianas por as carreras d'a ciudat y dimpués las chitoron ta os lions. O trinitario Frai Pedro de los Ángeles se'n fuó ta ista ciudat ta demandar a o rei a conservación de bella imachen por diners. Asinas o rei le deixó replegar bellas imáchens y levar-se-las. A mas important d'istas yera o busto de Chesús Nazareno que prevocó una gran devoción en a Peninsula.

Como muitas atras d'as cofadrías antigas, perdió documentos y imáchens en a Guerra d'o Francés. O convento trinitario fue destruyito chunto con a imachen de Chesús Nazareno en 1808. Un anyo dimpués, en 1809 a imachen se tresladó ta a Ilesia de Sant Lorient.

En 1821 a seu cambea ta Santa Isabel y se treslada tamién a imachen d'o Nazareno. Ye en 1858 cuan a cofadría sale por primera vegata en a procesión cheneral d'o Santo Entierro de Zaragoza.

En 1940 a cofadría se converte en filial d'a Sangre de Cristo, como muitas atras en Zaragoza. Tamién ye en iste anyo cuan se fa por primera vegata a procesión en Miercres Santo y dos anyos dimpués, en 1942, se fa a primera procesión de Luns Santo. En 1943 a seu torna a cambiar ta l'actual en Sant Miguel d'os Navarros. A sección de tambors se creya en 1955.

Tamién estió important ta a cofadría l'anyo 1991, cuan sale por primera vegata por as carreras de Zaragoza o paso de *La Conversión*.

## Pasos

**La Conversión* ye obra de Francisco Liza Alarcón de 1990. Representa l'inte d'a conversión de María Malena en Betania. Formata por dos feguras, María Malena que mira enta Chesús y o propio Chesús de Nazaret. A primera vegata que salió en una procesión estió l'anyo 1991.
**Chesús Nazareno* ye un anonimo d'o sieglo XVI. Se venera en a ilesia de *Sant Miguel d'os Navarros*. Leva una tunica de tierzopelo morato con o escudo d'a Esclavitut, pelo natural y Corona de Punchas de plata.

## Uniforme y emblema
L'habito ye una tunica morata con d'os franchas de tierzopelo negro y un centrurón amariello. Levan en o tozuelo tercerol morato.

O emblema ye una Cruz Trinitaria con una *S* dencima que simboliza a *Sclavitut*, trescruzata por un clau y rodiato o conchunto por a Corona de Punchas.
Cofradía de Nuestra Señora de la Asunción y Llegada de Jesús al Calvario

A **Cofradía de Nuestra Señora de la Asunción y Llegada de Jesús al Calvario** (en aragonés *Cofadría d'a Nuestra Sinyora de l'Asumpción y Plegata de Chesús ta o Calvario*) ye una cofadría d'a Semana Santa zaragozana.

## Historia

A cofadría naixe en l'anyo 1953, estando Casimiro Morcillo arcebispe de Zaragoza. Os vecins d'o barrio Oliver teneban intrés en fer una cofadría adedicata a la suya patrona, la Virchen de l'Asunción, y ye os suyo parroco Mosén José Bosqued, qui presenta a l'arcebispato los estatutos d'a *Cofradía de Nuestra Señora de la Asunción* o 22 de chunio de 1953, estando aprebatos o 9 de chulio d'ixe anyo.

A lo prencipio no saliban en as procesions de Semana Santa, pero ye en 1960 cuan José Bosqued proposa cullir un d'os antigos pasos d'a Sangre de Cristo y sacar-lo en procesión. O paso esleito estió *"La Copa"* de Tomás Llovet (Alcañiz 1770 - Zaragoza 1848) anque dende l'inte se dice la *"Llegada de Jesús al Calvario"*.

Asinas o primer *Via Crucis* que se fació por as carreras d'o barrio Oliver estió lo Chueves Santo de 1960, y o día dimpués de tardis salió por primera vegata en a suya historia en a procesión cheneral d'o Santo Entierro de Zaragoza. Dende allora la cofadría ye *de la Asunción y Llegada de Jesús al Calvario*.

En l'anyo 2000 se fa la primera procesión con o Cristo d'a Paz.

## Pasos

**Virgen del Perdón*: feita en os Talleres Belloso en 1985, ye una imachen d'a Virchen María trista y plorando por a muerte d'o suyo fillo. Fue bendecita o 24 de febrero de 1985, celebrando lo 25 cabo d'anyo d'a fundación d'a cofadría. Salió por primera vegata en a Semana Santa de 1986. En l'anyo 2003 se fació una nueva imachen d'a Virchen.
**La Llegada*: obra de Tomás Llovet de l'anyo 1828. Popularment conoixita como "la Copa" u "Hiel y Vinagre", representa l'inte en que Chesús plega ta lo mont Calvario seguntes o Evanchelio de Sant Mateu. En o paso apareixen Chesús chunto a dos soldatos romanos que lo tienen preso y atro tercer soldato que le da una copa.
**Santísimo Cristo de la Paz*: ye una imachen de Cristo muerto en a Cruz. Dende a construción d'a ilesia d'a Nuestra Sinyora de l'Asunción en o barrio con l'aduya de Mosén Manuel Oliver en 1939 se fa una capiella ta ista imachen. Sale por primera vegata la nueit de Chueves Santo de 1961 en o *Via Crucis* por o barrio.
**Nuestra Señora de la Asunción*: ye o paso tetular d'a cofadría que nomás sale en o *Vía Crucis* por as carreras d'o barrio Oliver o Miercoles Santo. O mayordombre que costodia la Virchen, ye dende o establimiento d'a cofadría una persona que vive en o barrio Oliver, ya que a Virchen nunca sale d'iste barrio.

## Uniforme y emblema
L'habito ye una tunica morata con capa blanca. En a capeza o tradicional tercerol aragonés morato.

O emblema d'a cofadría ye una costodia coronata de corona reyal con dos ovalos a los cantos. En o primero d'éls apareixe a Virchen de l'Asunción y el l'atro una Cruz y dencima d'ista una man con un vaso u copa. En o cobaixo lo emblema d'a Virchen María y tot o conchunto rodiato d'una rama de laurel y una palma.